Source: https://www.riigiteataja.ee/akt/1035011
Timestamp: 2020-02-19 14:44:23+00:00
Document Index: 3470333

Matched Legal Cases: ['§ 8', '§ 9', '§ 13', '§ 14', '§ 15', '§ 16', '§ 17', '§ 27', '§ 22', '§ 366', '§ 8', '§ 9', '§ 13', '§ 14', '§ 13', '§ 13', '§ 15', '§ 13', '§ 16', '§ 13', '§ 17', '§ 13']

Kutseõppeasutuse lõputunnistuse vorm, statuut ja väljaandmise kord – Riigi Teataja
Kutseõppeasutuse lõputunnistuse vorm, statuut ja väljaandmise kord
Kutseõppeasutuse lõputunnistuse vorm, statuut ja väljaandmise kord - sisukord
§ 8 Lõputunnistuse kinnitamine ja väljaandmine
§ 9 Lõputunnistuse registreerimine
§ 13 Duplikaadi taotlemine
§ 14 Duplikaadi väljaandmine
§ 15 Duplikaadi väljaandmisest keeldumine
§ 16 Duplikaadi vormistamine
§ 17 Uue duplikaadi väljaandmine
RT I 2006, 27, 202
Vastu võetud 31.05.2006 nr 128
Määrus kehtestatakse «Eesti Vabariigi haridusseaduse» § 27 ning «Kutseõppeasutuse seaduse» § 22 lõike 2 alusel.
Määrusega kehtestatakse kutseõppeasutuse lõpetamist tõendava tunnistuse (edaspidi lõputunnistus) ja hinnetelehe vormid, statuut ning lõputunnistuse ja hinnetelehe ja nende duplikaatide taotlemise, vormistamise ja väljaandmise kord.
(1) Lõputunnistus on riiklik dokument, mille kutseõppeasutus või rakenduskõrgkool (edaspidi kool) väljastab kooli lõpetanud isikule, kes on kooli kutseharidusliku õppekava täitnud täies mahus.
(2) Lõputunnistused jagunevad kutsekeskhariduse omandamist ja kutseõppe läbimist tõendavateks lõputunnistusteks. Kutseõppe läbimist tõendavad lõputunnistused jagunevad põhihariduse baasil, keskhariduse baasil ja põhihariduse nõudeta kutseõppe läbimist tõendavateks lõputunnistusteks, mis erinevad tunnistusele kantava teksti poolest.
(1) Käesoleva määruse kohaselt vormistatud hinneteleht on lõputunnistuse lisa, mis antakse lõputunnistuse saajale koos lõputunnistusega ja millele kantakse õppekava täitmise tulemused.
(2) Lõputunnistuse ja selle väljaandmise aluseks olnud käskkirja võib selle väljaandnud kool või tema õigusjärglane või nende puudumisel haridus- ja teadusminister kehtetuks tunnistada «Haldusmenetluse seaduses» sätestatud tingimustel ja korras.
(1) Lõputunnistuste ja hinnetelehtede plankide tellimist trükikojast ning nende jaotamist koolide vahel korraldab Riiklik Eksami- ja Kvalifikatsioonikeskus.
(2) Lõputunnistuste ja hinnetelehtede plankide hoidmine ja kasutamine toimub õigusaktidega kehtestatud korras.
(3) Rikutud plangid annab kool iga aasta 1. novembril üleandmis-vastuvõtmisaktiga üle Riiklikule Eksami- ja Kvalifikatsioonikeskusele, kellele esitab ka eelmise aasta plankide kasutamise aruande. Plankide kaotsiminekust või hävimisest teatab kool Riiklikule Eksami- ja Kvalifikatsioonikeskusele kirjalikult 3 tööpäeva jooksul sellest teada saamise päevast arvates.
(1) Lõputunnistus vormistatakse A4-formaadis turvaelementidega lõputunnistuse plangile (lisad 1 ja 2), kuhu trükikojas on trükitud sõnad «EESTI VABARIIK», suur riigivapp, sõna «LÕPUTUNNISTUS» ning lõputunnistuse seeria ja number.
(2) Lõputunnistuste plankidel on ühtne numeratsioon, mis koosneb seeriatähisest vastavalt lõputunnistuse liigile ning seeriatähisele järgnevast kuuekohalisest numbrist.
(3) Lõputunnistuste plankide värvused ja tähised on järgmised:
1) kutsekeskhariduse omandamist tõendava lõputunnistuse põhivärv on lilla ja seeriatähis on «P»;
2) kutseõppe läbimist tõendava lõputunnistuse põhivärv on helesinine ja seeriatähis on «A».
(2) Lõputunnistused trükib kool lõputunnistuse plangile laserprinteriga, kasutades kirjatüüpi «garamond». Kutseõppe liigi lõputunnistusele kandmiseks kasutatakse kirja suurust «14». Lõputunnistuse saaja nime lõputunnistusele kandmiseks võib kasutada põhitekstist erinevat kirjatüüpi ja kirja suurust.
(3) Kool kannab lõputunnistusele kutseõppe liigi, kirjutades kutsekeskhariduse omandamist tõendavale lõputunnistusele sõna «LÕPUTUNNISTUS» alla sõnad «kutsekeskhariduse omandamise kohta» ja kutseõppe läbimist tõendavale lõputunnistusele sõnad «põhihariduse baasil kutseõppe läbimise kohta» või »keskhariduse baasil kutseõppe läbimise kohta» või «põhihariduse nõudeta kutseõppe läbimise kohta».
(4) Lisaks lõikes 3 nimetatud andmetele kannab kool lõputunnistusele:
1) lõputunnistuse saaja ees- ja perekonnanime;
2) lõputunnistuse saaja isikukoodi, selle puudumisel sünniaja;
3) kooli nime nimetavas käändes;
4) täidetud õppekava nimetuse, selle järele sulgudes õppekava koodi «Eesti Vabariigi haridusseaduse» § 366 lõike 4 alusel asutatud Eesti Hariduse Infosüsteemis (edaspidi EHIS) ja teksti õppekava täies mahus täitmise kohta;
5) kooli direktori käskkirja, millega ta kinnitab õpilase väljaarvamist koolist seoses õppekava täitmisega täies mahus, kuupäeva ja numbri;
6) kooli direktori ees- ja perekonnanime.
§ 8. Lõputunnistuse kinnitamine ja väljaandmine
(2) Lõputunnistus kinnitatakse kooli direktori ja erialaõppe eest vastutava isiku allkirjadega ning kooli pitseriga. Lõputunnistuse väljaandmise alusdokumente säilitatakse alaliselt.
§ 9. Lõputunnistuse registreerimine
Kool sisestab andmed väljaantud lõputunnistuste kohta EHIS-e haridust tõendavate dokumentide alamregistrisse. Alamregistrisse kantakse lõputunnistuse seeria, number ja väljaandmise kuupäev, lõputunnistuse saaja ees- ja perekonnanimi ning isikukood, selle puudumisel sünniaeg, õppekava nimetus ja kood EHIS-es.
(1) Hinneteleht vormistatakse A4-formaadis turvaelementidega plangile (lisa 3), kuhu on trükikojas trükitud sõnad «HINNETELEHT LÕPUTUNNISTUSE NR ... JUURDE» ja hinnetelehe number.
(3) Kui hinnetelehe tekst ei mahu plangi ühele poolele, jätkatakse seda plangi teisel poolel või vajaduse korral lisalehel.
(4) Kool kannab hinnetelehele:
1) selle lõputunnistuse numbri, mille juurde hinneteleht kuulub;
2) kooli nime;
3) märke «Hinneteleht kehtib üksnes koos lõputunnistusega»;
4) hinnetelehe saaja ees- ja perekonnanime;
5) hinnetelehe saaja isikukoodi, selle puudumisel sünniaja;
6) täidetud õppekava nimetuse ja koodi EHIS-es;
7) õppekava täitmise tulemused (moodulite nimetused ja üldhariduslike õppeainete nimetused, mahud õppenädalates ja tulemused) vastavalt õppija õppekaardile;
8) lõpueksamite tulemused.
(5) Kui õpilane on sellesse kooli, mille lõputunnistuse ta saab, tulnud üle teisest koolist, kantakse tema poolt esitatud dokumentide alusel hinnetelehele ka mujal läbitud õppemoodulite ja üldhariduslike õppeainete nimetused, mahud õppenädalates ja nende tulemused ning sooritatud eksamite tulemused.
(2) Hinneteleht antakse koos lõputunnistusega allkirja vastu selle saajale või volitatud isikule kirjaliku volituse alusel.
§ 13. Duplikaadi taotlemine
4) algdokument on hävinud, kadunud või ära varastatud;
(2) Kui lõputunnistuse või hinnetelehe väljaandnud kool on ümber korraldatud või tema tegevus on lõpetatud, esitab duplikaadi taotleja taotluse kooli õigusjärglasele või tema puudumisel haridus- ja teadusministrile, kes annab duplikaadi arhiivimaterjalide alusel.
(3) Duplikaadi taotleja esitab kooli direktorile, lõikes 2 nimetatud juhul aga haridus- ja teadusministrile, vastavasisulise taotluse, näidates ära taotluse esitamise põhjuse.
(4) Lõike 1 punktides 1–3 ning 5 nimetatud juhtudel lisab duplikaadi taotleja avaldusele algdokumendi, mis pärast duplikaadi väljastamist edastatakse lõike 1 punktides 1–3 nimetatud juhtudel hävitamiseks Riiklikule Eksami- ja Kvalifikatsioonikeskusele.
§ 14. Duplikaadi väljaandmine
(1) Otsuse duplikaadi väljaandmise kohta teeb taotluse saaja kahe nädala jooksul duplikaadi taotluse saamise päevast arvates. Paragrahvi 13 lõike 1 punktides 1–4 nimetatud juhtudel tunnistatakse algdokument duplikaadi väljaandmisel kehtetuks. Otsus duplikaadi väljaandmise ja algdokumendi kehtetuks tunnistamise kohta vormistatakse õppeasutuse juhi käskkirjaga ning juhul, kui kooli tegevus on lõpetatud ja tal puudub õigusjärglane, siis haridus- ja teadusministri käskkirjaga. Otsuse algdokumendi kehtetuks tunnistamise kohta teeb kool teatavaks ametlikus väljaandes Ametlikud Teadaanded.
(2) Paragrahvi 13 lõike 1 punktis 5 toodud juhul algdokumenti kehtetuks ei tunnistata.
(3) Andmed duplikaadi väljaandmise kohta registreeritakse §-s 9 toodud korras.
(4) Algdokumendi kehtetuks tunnistamisest teatamise kulud katab duplikaadi väljaandja poolt määratud summa ulatuses duplikaadi taotleja, § 13 lõike 1 punktis 3 nimetatud juhul aga duplikaadi väljaandja.
(5) Duplikaat väljastatakse selle taotlejale või volitatud isikule kirjaliku volituse alusel allkirja vastu.
(7) Kui koolis, § 13 lõikes 2 sätestatud juhtudel Haridus- ja Teadusministeeriumis või arhiivis ei ole säilinud täielikke andmeid duplikaadi väljaandmiseks, kuid olemasolevate andmete põhjal on võimalik kindlaks teha, et taotleja on kooli lõpetanud, väljastab kooli direktor taotlejale tõendi, millele on märgitud:
1) kooli lõpetanud isiku nimi;
2) kooli lõpetanud isiku isikukood, selle puudumisel sünniaeg;
3) õppekava nimetus, millel isik õppis;
5) kooli lõpetamise kuupäev;
7) tõendi väljaandmise kuupäev.
§ 15. Duplikaadi väljaandmisest keeldumine
3) ei esine § 13 lõike 1 punktides 1–5 nimetatud duplikaadi väljaandmise aluseid.
(2) Duplikaadi väljaandmisest keeldumine vormistatakse kooli juhi käskkirjaga ning juhul, kui kooli tegevus on lõpetatud ja tal puudub õigusjärglane, siis haridus- ja teadusministri käskkirjaga. Käskkiri tehakse duplikaadi taotlejale kirjalikult teatavaks viie tööpäeva jooksul otsuse tegemise päevast arvates.
§ 16. Duplikaadi vormistamine
(1) Duplikaat vormistatakse duplikaadi väljaandmise ajal kehtival lõputunnistuse või hinnetelehe plangil, mille paremasse ülanurka kannab lõputunnistust või hinnetelehte väljaandev asutus sõna «DUPLIKAAT».
(2) Duplikaadile kantakse algdokumendi tekst samas keeles, mis oli algdokumendil, ning kuupäev. Duplikaat vormistatakse õppekaardi sissekannete alusel. Duplikaadile ei kanta algdokumendi numbrit, allakirjutanud isikute nimesid ega uusi andmeid.
(3) Duplikaat kinnitatakse kooli direktori allkirja, § 13 lõikes 2 sätestatud juhul haridus- ja teadusministri poolt volitatud ametiisiku allkirja ning duplikaadi väljaandnud asutuse pitseriga.
§ 17. Uue duplikaadi väljaandmine
(1) Duplikaadi omanik võib § 13 lõike 1 punktides 1–5 nimetatud aluse esinemise korral taotleda uue duplikaadi väljaandmist.
(1) Õpilase taotlusel on koolil õigus väljastada kutseõppe läbimist tõendavaid lõputunnistusi ka enne 2006. aastat õppima asunud õpilastele.
(2) Keskerihariduse õppekava alusel enne 2000. aastat õppima asunud õpilastele väljastatavate lõputunnistuste suhtes kohaldatakse Vabariigi Valitsuse 23. detsembri 1998. a määrust nr 299 «Kutseõppeasutuse lõputunnistuse vormi, statuudi ja väljaandmise korra kinnitamine».
(3) Põhihariduse baasil kutsekeskhariduse õppekava alusel enne 2006. aastat õppima asunud õpilastele väljastatavate lõputunnistuste suhtes kohaldatakse Vabariigi Valitsuse 23. detsembri 1998. a määrust nr 299 «Kutseõppeasutuse lõputunnistuse vormi, statuudi ja väljaandmise korra kinnitamine».
(4) Keskhariduse baasil kutsekeskhariduse õppekava alusel enne 2006. aastat õppima asunud õpilastele väljastatavate lõputunnistuste suhtes kohaldatakse Vabariigi Valitsuse 23. detsembri 1998. a määrust nr 299 «Kutseõppeasutuse lõputunnistuse vormi, statuudi ja väljaandmise korra kinnitamine».
(5) Lõputunnistuste juurde antavate hinnetelehtede ja nende duplikaatide suhtes kohaldatakse kuni 1. septembrini 2006. a Vabariigi Valitsuse 23. detsembri 1998. a määrust nr 299 «Kutseõppeasutuse lõputunnistuse vormi, statuudi ja väljaandmise korra kinnitamine».
(6) Enne 2006. aastat õppima asunud õpilastele väljastatav lõputunnistuse duplikaat vormistatakse trükikojas valmistatud A4-formaadis turvaelementide ja taustmustriga duplikaadi plangile (lisa 4), kuhu trükikojas on trükitud sõnad «EESTI VABARIIK», suur riigivapp, sõnad «KUTSEÕPPEASUTUSE LÕPUTUNNISTUS», selle alla sõna «DUPLIKAAT» ning duplikaadi seeria ja number ning sellele järgnev duplikaadi vormistamist hõlbustav eeltäidetud osa. Duplikaadi plankidel on ühtne seeriatähis ja kuuekohaline number, mis on duplikaadi järjekorranumber. Kooli lõputunnistuse duplikaadi plangi seeriatähis on «KD». Lõputunnistuse duplikaadi põhivärv on hall.
Vabariigi Valitsuse 23. detsembri 1998. a määrus nr 299 «Kutseõppeasutuse lõputunnistuse vormi, statuudi ja väljaandmise korra kinnitamine» (RT I 1999, 1, 3; 2004, 67, 467) tunnistatakse kehtetuks.
Vabariigi Valitsuse 31. mai 2006. a määruse nr 128 «Kutseõppeasutuse lõputunnistuse vorm, statuut ja väljaandmise kord»
KUTSEKESKHARIDUSE OMANDAMIST TÕENDAVA LÕPUTUNNISTUSE VORM
KUTSEÕPPE LÄBIMIST TÕENDAVA LÕPUTUNNISTUSE VORM
DUPLIKAADI VORM